**«Білім айнасы» газетінің қосымшасы маусым 2024 ж. №06 (393-журнал) Приложение к газете «Білім айнасы» июнь 2024 г. №06 (393-журнал)**

*Қазақстан Республикасы ұстаздарының ашық сабақтар, баяндама, сценарийлер жиынтығы.*

*Разработки уроков, занятий и внеклассных мероприятий, сценариев, докладов учителей*

*РК.*

*Қазақстан Республикасының Мәдениет және Ақпарат министрлігі Ақпарат және Мұрағат комитетінде №14080-Г, 30.12.2013 жылы тіркелген.*

*Поставлен на учет в Министерстве Культуры и Информации Республики Казахстан, и в Комитете информации и Архивов за №14080-Г от 30.12.2013 г.*

**Аты:** «Білім айнасы» республикалық ғылыми-танымдық газеті.

**Название:** Республиканская научно-познавательная газета "Білім айнасы".

**Тілі:** қазақша, орысша.

**Язык:** казахский, русский.

**Негізгі тақырыптық бағыты:** білім саласына арналған танымдық газет.

**Основное тематическое направление:** научно-познавательная газета для образовательной сферы.

**Таралу аумағы:** Қазақстан Республикасы

**Территория распространения:** Республика Казахстан

***Редакция авторлардың пікірімен келісе бермейді. Сөздік, басқа да мәселелер бойынша авторлар өздері жауапты.***

***Мнение авторов и редакции может не совпадать. Ответственность за опубликованный материал несет сам автор.***

**Астана, 2024 жыл**

1

Мазмұны:

Содержание:

1. **Акпанова А.Р.** – Ерекше білімді қажет ететін балалардың ата-аналарымен жұмыс 3
2. **Мейрамбек А.Б. -** Мектепке дейінгі тәрбиеде этнопедагогиканы қолдану әдістемесі 6
3. **Аманбаева М.К. -** Ерекше білімді қажет ететін балаларды оқытуда заманауи технологияларды қолдану 9
4. **Жанатаева Ж.Е. -** Жаңартылған білім беру мазмұны аясында қазақ мектебінде орыс тілін оқытудың кейбір негіздері 12
5. **Обайдуллина Ж.С. -** Білім беру үрдісінде жаңа технологияны қолдану 16
6. **Жиенбаева К.К. -** Дәстүр – бұл тарихи қалыптасқан және ұрпақтан-ұрпаққа берілетін тәжірибе 18
7. **Алиева Г.Ж. -** Балада логиканы дамытуға арналған кеңестер мен ережелер 20
8. **Жанабергенова А.Ж. -** Балалардың күн тәртібін және күнделікті өмірін

ұйымдастыру 23

1. **Смайлова А.И. -** Мектепке дейінгі білім беру ұйымдарындағы инклюзивті білім

беру 26

1. **Шотыбасова А.Б.** - Мектеп жасына дейінгі балалардың сөйлеуін дамытуға арналған инновациялық технологиялар 28
2. **Альжанова Ж.А. -** Дайындық тобының балаларына арналған ойындар 32
3. **Сырттанбекова С.Е. -** Ата-аналар мен тәрбиешілер - бір өзеннің екі жағалауы

мектепке дейінгі мекемесінде ата-аналармен жұмыс жасаудың заманауи түрлері. 35

**байдуллина Жанар Сапарбековна,** Ұлытау облысы білім басқармасының Ұлытау ауданы №1тірек жалпы білім беретін мектебінің даярлық сынып мұғалімі

педагог модератор

# Білім беру үрдісінде жаңа технологияны қолдану

Қазіргі мұғалімдердің алдына қойып отырған басты міндеттерінің бірі – оқытудың әдістәсілдерін үнемі жетілдіріп отыру және жаңа педагогикалық технологияны меңгеру. Бұл технологияның бәрін бір сабақта қамту мүмкін емес. Сондықтан, әр пәнді оқыту технологиясын таңдап, іріктеу және оның ісәрекетін жетілдіру арқылы мектепалды даярлық сыныбы тәрбиеленушілерінің білім жетістіктерін арттыруға болады. Мұнда, тәрбиеленушінің әрекеті – технологияны қабылдауы, ынтасы, құштарлығына көңіл бөлуі қажет. Өйткені, оқытуды технологияландыру қазіргі нарықтық экономика жағдайында өмір талабынан туындап отыр. Мұғалім - ақпараттанушы, оқушы жеке тұлғалық және интеллектуалды дамуын жобалаушы. Ал бұл — мұғалімнен жоғары құзырлықты, ұйымдастырушылық қабілеттілікті, оқушыларды қазіргі қоғамның түбегейлі өзгерістеріне лайық бейімдеу, олардың зерттеушілік дағдыларын дамыту бағыттарын талап етеді. Ізденімпаз, жаңашыл мұғалімнің шығармашылығындағы ерекшелігі - оның сабақты түрлендіре өткізіп, оқушының жүрегінежол таба білуінде. Егер ол іс – тәжірибесінде «Сауат ашу негіздері сабағында оқушылардың білімін» тиімді пайдалана отырып, күнделікті сабақты ыңғайына қарай түрлендіріп өткізсе, оқушылардың ұйымдастырылған іс-әрекетке деген қызығушылығы арта түседі. Оқушының пәнге деген қызығушылығын арттыру – мұғалімнің өз еңбегін ұтымды ұйымдастыра отырып, жаңа сабақ үлгілерімен оқушылардың шығармашылық ізденуін қалыптастыру, оқушыларға сұрақ қою, эксперименттік тапсырмаларды шештіру, ой таласын жасау, танымдық ойындар ұйымдастыру арқылы іске асады. Сондықтан да әр сауат ашу негіздері сабағын бір – біріне ұқсатпай топтық жұмыс, суретке қарап мәтін құрастыру, әр түрлі әдіс тәсілдерді қолдану керек деп ойлаймын. Қазіргі кезде білім беру саласында жаңа педагогикалық технологияларды пайдалану мұғалімге оқу процесінің құрылымын түбегейлі өзгертуге, оқытудағы пәнаралық байланысты күшейтуге, мектепке дейінгі балалардың дүниетанымдарын кеңейтуге және жеке қабілеттерін көре біліп, оны дамытуға толық жағдай жасауға мүмкіндік береді. Мектепалды даярлық сыныбы балаларының ойлау қабілетін дамыту, танымдық ісәрекеттерін қалыптастыру, шығармашылықпен, өз бетінше жұмыс жасауға дағдыландыру барысында, өз істәжірибемде жаңа технологияны тиімді пайдаланып жүрмін.

Қазіргі заман талабына сай электрондық оқулықтарды оқу үрдісінде тиімді пайдалану арқылы білім сапасын көтеру қажеттілігі туындап отыр.

Электрондық оқулық — бұл тек жиынтық қана емес, оқуматериалдарының қиын жерлерін ақпараттық технологияның әртүрліформаларын пайдалану арқылы түсіндіруге мүмкіндік беретін толықдидактикалық, әдістемелік және интерактивті бағдарламалық жүйе. Электрондық оқулық көмегімен материалды балаға түсінікті де, көрнектітүрде жеткізуге болады.

Электрондық оқулықтарды сабақ кезінде пайдалану оқушылардың бұрын алған білімдерін кеңейтеді, өз бетімен жұмыс жасауға дағдыланады.Электрондық оқулықтардың

теориялық білімді жетілдірудегі маңызы зор. Электрондық оқулық арқылы сабақты түрлі суреттер мен видеокөріністер, дыбыс және музыка тыңдатып өткізуге болады. Бұл, әрине тәрбиешінің тақтаға жазып немесе құр сөзбен айтып түсіндіргеніненәлдеқайда тиімді әрі әсерлі. Меңгерілуі қиын тақырыптарды өткенде компьютердің көмегімен оқушыларға ұғындырса, жаңа тақырыпқа деген олардың құштарлығы оянадыҚазіргі ақпараттық технологиялардың дамуы кезінде электрондық оқулықтардың ерекшелігі – үлгіге сәйкестілігі мен жоғары мобильділігі, оқуға үйренуге икемділігінде болып табылады. Мысалы, электрондық оқулықтағы бір тақырыпқа тоқталатын болсақ, алғашында сол тақырып бойынша теориялық материал берілген:

* Осы материалды оқушы тыңдайды, есте сақтауы жақсарады.
* Теориялық білімді негіздейтін мультимедиялық материалды көреді.
* Берілген тақырып көлемінде түрлі жаттығулар мен тапсырмалар орындайды. Оған:
* Компьютермен сұхбаттасу арқылы қойылған сұраққа дұрыс жауап бере алатындығын көрсетеді
* Тақырыпты түсінгендігін тексеретін сұрақтармен жұмыс жасайды.
* Сонымен электрондық оқулықтар баланың білім деңгейін тереңдетуге,
* Тапсырмаларды өзбетімен орындай білу дағдыларын қалыптастыруға,
* өзбетінше іздену қабілетін қалыптастыруға;
* ойларын дамытуға;
* оқушылардың сөздік қорының молаюына;
* жаңа сабақты үйренуге деген ынтасы мен қызығушылығының артуына;
* сабақта өзін еркін ұстап, өз мүмкіншілігін кеңінен пайдалана алуына көптен – көп көмегін тигізеді

Сондай –ақ білім сапасын арттыруда интерактивті тақтаның маңызы зор деп ойлаймын. Интерактивті тақта оқушылардың топпен жұмыс жасап, бір – бірін толықтырып отыруына мүмкіндік беретін, сабақ барысында барлық оқушылардың қатысуын ұйымдастыратын құрал. Интерактивті тақтаны қолданумен бірге сабақ құрылымы да өзгереді. Сабақ сапасы, бірінші кезекте тәрбиешінің өзіне тиімді. Интерактивті құралдарды пайдалану, кез келген сабақты серпімді етеді, ал бұл сабақтың бірінші минутынан оқушылардың танымдық іс-әрекетінің артуына ықпал етеді. Мысалы, тәрбиешілерге ескертулер, тапсырмалар жазу мүмкіндігі бар, сонымен қатар, өткен материалға балалардың оны қаншалықты меңгергендігін бақылау үшін қайта келе алады, жаңа сабаққа сәйкес өзгерте алады. Интерактивті тақтаны пайдаланудың артықшылықтары оқушы мен мұғалім үшін маңызды болып табылады. Интерактивті тақтаның мүмкіндігін пайдалана отырып, әр түрлі тақырыптарды презентация түрінде дайындауға болады. Мұғалім қажет материалдарды гиперсілтемемен байланыстыра отырып, бір файлдың ішінде сақтай алады. Аудио және бейне файлдарды қажет болған жағдайда интерактивті тақтаның көмегімен ойнатып, қадағалауға болады. Ескертпелер мен файлдағы толықтыруларды сақтап қойып, келесі сабақтарда немесе қайталау кезінде қолдануға болады. Осы шығармашылық жұмыс жасау барысында күнделікті ұйымдастырған оқу қызметіме қолданып отырамын. Еліміздің ғылым-білім саласын әлемдік деңгейге көтеру үшін алдымен, білімді ұрпақты тәрбиелеуіміз керек. Елбасымыз айтқандай, Білім-өмірдің шамшырағы, тек қана білім мен тәрбие ғана болашақ жас ұрпақты дұрыс жолға жетелейді. Қорыта айтқанда, бүгінгі сабақ кешегі сабақтан өзгеше, ал ертеңгі сабақ бүгінгі сабақтан жақсы болуы тиіс.

# C:\Users\D O M\Downloads\WhatsApp Image 2024-06-19 at 17.47.04.jpegЖанабергенова Айнур Жумагуловна,

Ұлытау облысы білім басқармасының

Ұлытау ауданы. КМҚК «Өркен» бөбекжайының

тәрбиешісі

# Балалардың күн тәртібін және күнделікті өмірін ұйымдастыру

Отбасындағы бала тәрбиесінің дұрыс болуы, ондағы ересектер әрекетін бірлігі мен ынтымақтастығына тікелей байланысты болады. Бұл өз кезегінде отбасындағы тәрбиелеу және білім беру жұмыстарын дұрыс ұйымдастыру арқылы қамтамасыз етіледі. Бұл бала дұрыс өсіп-жетілу үшін жағымды гигиеналық жағдай, әр түрлі іс-әрекет түрлерін және бос уақытын, дем алуын және т.б. ойластыруды көрсетеді. Демек, бұл қандай жаста болмасын баланың бір күндік күн тәртібін дұрыс ұйымдастырудың аса мәнді екендігін дәлелдейді. Сондықтан, «күн тәртібінің» дұрыс ұйымдастырылуы – баланың жан-жақты дамуы үшін аса қажетті тәрбиелеу – білім беруші іс-шаралар жүйесі ретінде күн тәртібін жүзеге асырудың шарты болмақ. Дұрыс құрылған күн тәртібі дегеніміз күн барысындағы сергу мен ұйқының үйлесуі, іс-әрекеттің әр түрінің және сергу процесіндегі демалыстың мақсатқа сәйкес тиімді алмасуы, яғни:

* отбасында сабақ, еңбектің ұйымдастырылу уақыты мен олардың демалыспен сәйкес келуі;
* уақытында дұрыс тамақтану;
* ұйқының қануы;
* таза ауада жеткілікті серуендеу.

Күн тәртібінің маңыздылығы мен қажеттігі мынада, ол дененің ішкі мүшелері мен организмнің физиологиялық жүйелерінің дұрыс қалыптасуын және баланың сергектігін қамтамасыз етеді, жүйке жүйесін артық шаршаудан қорғайды, өз уақытында дұрыс дамуы үшін жағымды жағдай орнатады, жағымсыз факторлардың әсеріне қарсы тұру, жаңа жағдайларға бейімделе білу қабілетін қалыптастырады. Өзінің жасына сәйкес, құрылған күн тәртібіне үйренген балалардың тәртіптілігімен, еңбек ете білу іскерлігімен, мінез-құлқының тұрақтылығымен, анықтығымен, белсенділігімен ерекшеленетіні айтпаса да түсінікті. Міне, осылардың барлығы баланың жақсы денсаулығының және дұрыс дамуының көрсеткіші болмақ.

Дұрыс ұйымдастырылған «күн тәртібі», бір жағынан ата-анаға өз уақытын ұтымды бөлуге көмектессе, екінші жағынан отбасында тәрбиелеу-білім беру процесін және оның әр саласын (адамгершілік тәрбиесі, еңбек тәрбиесі, ақыл-ой тәрбиесі, еңбек тәрбиесі және т.б.) дұрыс ұйымдастыруға көмектеседі.Сонымен, «күн тәртібін» сақтап әрекет ету сауықтыру іс-шараларын (серуен, шынықтыру шаралары, ұйқы, дем алу т.б.) өз уақытында ұйымдастыруға; балаларда өз бетімен әрекет ету, еңбек сүйгіштік, белсенділік, басқаны білуге, өз іс-әрекетінің нәтижесіне жетуге талпыну, мейірімділік, қамқорлық, сыйласымдылық, ойнай білу, өмір сүре білу және т.б. күнделікті қарапайым іскерліктері мен дағдыларын қалыптастыру үшін олардың күн барысындағы әр түрлі іс-әрекеттерін (ойын, еңбек, оқу) тиімді ұйымдастыруға көмектеседі. «Күн тәртібінің» нақты, айқын болуы балаға өмірлік қажетті дағды мен іскерліктерді (жинақылық, ұқыптылық, уақытты тиімді

пайдалану және т.б.) меңгеруге көмектеседі. Күн тәртібінің әр түрлі іс-әрекетте балаңыздың қажеттілігін қанағаттандыра отырып, олардың алдағы сабаққа қызығушылығын, белсенділігін, яғни ақыл-ойы дамуын жеделдететінін әсте ұмытпаңыз. Күн тәртібін сақтауды қамтамасыз ететін шарттардың үнемі болуы балада мінез мәдениетін тәрбиелеуге, жинақтаған іскерліктері мен дағдыларын бекітуге де мүмкіндік береді. Баланың денсаулығы жақсы болуы және қалыпты, дұрыс дамуы үшін күн тәртібінің барлық жас кезеңдерінде сақталғаны дұрыс. Күн тәртібі балалардың жас ерекшелігін есепке алып құрылуы тиіс. Жалпы күн тәртібін құрудың негізгі принциптері әр түрлі жастағы балалар үшін ортақ болып табылады. Әр түрлі жастағы балалар үшін күн тәртібін дұрыс ұйымдастыру дегеніміз балалардың психофизиологиялық ерекшеліктерін есепке алу және сол жас кезеңіне сәйкес тиісті педагогикалық әдістер мен тәсілдерді қолдана білу деген сөз. Әр түрлі жас кезеңдеріне байланысты күн тәртібінің орындалуының дұрыс болуы, оның балаларға сауықтырушылық және тәрбие берушілік әсерінің нәтижелі болуы, көпшілік жағдайда ата-аналардың педагогтардан, мектепке дейінгі мекеме қызметкерлерінен тиісті кеңес алып, тығыз байланыста болуына байланысты.

## Балалардың уақыты мен ұйқысын ұйымдастыру

Бала жасы есейген сайын белсенді қимылдайды. 5-6 сағатқа дейін үзіліссіз әрекет ету қабілеті бар. Сондықтан осы жас кезеңінде олардың іс-әрекетін дұрыс ұйымдастырудың маңызы өте зор. Баланың белсенді әрекет етуі көпшілік жағдайда оның жұмысқа қабілеттілігіне, көңіл-күйіне, ұйқысының дұрыс болуына байланысты.Отбасында балалардың уақытын әр түрлі әрекеттерді ұйымдастыру арқылы жүзеге асыруға болады. Мысалы, ойын, қарапайым еңбек, өз бетінше әрекет ету, көңіл көтеру және т.б. Балалар ойыны сипаты мен мазмұны жағынан әр түрлі болып келеді: сюжетті-ролдік, дидактикалық, қимыл-қозғалыс, спорттық, ұлттық. Баланың жан-жақты дамуында ойынның маңызды рөл атқарғанын ескеріп, оған міндетті түрде басшылық жасау керектігін әсте ұмытпаңыз. Баланы өте ерте жастан ойынға қатыса білуге, роль таңдай білуге, ойыншықтарды пайдалана білуге үйрету қажет. Балаларды ойынға үйрету үшін, оны өзіңіз жақсы білуіңіз керек, ол үшін кітап дүкендерінен балалар ойындарына арналған кітаптарды алып оқыңыз. Ойынды балаңыздың жасына және өтілетін орнына (үйде, серуенде) байланысты таңдап үйреніңіз. Ойын кезіндегі баланың киіміне мән беріңіз, мысалы, қимыл-қозғалыс ойындарында оның киімі қозғалуға қолайлы және ауа райына сәйкес болуы керек.

## Балалардың тамақтануы

Баланың қалыпты дене және нервтік-психикалық дамуы жасына байланысты дұрыс тамақтануына байланысты екендігін әсте ұмытпаңыз.

Ең бастысы – уақытында, мөлшерімен, 4 рет тамақтануды дұрыс ұйымдастыра білу.

Мүмкіндігінше тамақ түрін өзгертіп отырған жөн болады. Баланың үйлесімді дамуы және зат алмасуы қалыпты жүруі үшін тамақтың құрамында организмді энергиямен толықтырушы қажетті элементтер болып саналатын көмір, май, белоктардың жеткілікті болғанына назар аударыңыз. Ас мәзірін әзірлегенде ұннан, тарыдан, көкөністен істелетін тағамдардың үйлесіп келуіне мән беріңіз. Бала тағамының құрамында сүттен даярланатын тағамдардың болуы міндетті (қаймақ, ірімшік, айран т.б.)

Ең бастысы баланы күштеп, зорлықпен тамақтандырмау керек, керісінше өзінің тамақтануға тілегі пайда болу үшін жағдай жасау керек. Бала тамақтан ұшынып қалмау үшін біркелкі санитарлық-гигиеналық ұсыныстар:

* тамақты тек сапалы өнімдерден әзірлеу;
* тамақты даярлау технологиясын сақтау;
* тез бұзылатын және даяр тамақты дұрыс сақтау;
* арнайы ас бөлмесінің ыдыстарының болуы;
* гигиенаны сақтау;
* ас бөлмесін үнемі таза ұстау.

## Серуен

Таза ауада болу – баланың денсаулығын нығайтады және организмді шынықтырады, танымдық мүмкіндіктері мен қимыл-қозғалыстарын белсендіретінін ұмытпаңыз. Бала күнделікті қандай болмасын ауа райында 4-5 сағат серуендеуі керек. Жыл мезгілі ауысуына байланысты серуен уақытының өзгеріп отыруы да мүмкін. Әр серуенде балаңызбен бірге қандай іспен айналысатындарыңызды міндетті түрде жоспарлаңыз. Дұрыс ұйымдастырылған серуен – қимыл-қозғалыс және спорттық ойындарды, дене жаттығуларын қолдануды, бақылау, еңбек, өздігінен іс-әрекетпен айналысу және т.б. көрсетеді.

Баланы әр серуеннен оралған соң өздігінен шешініп, жуынып-шайынуға үйрету керек.

Жылдың әр мезгіліне, әр түрлі температураға байланысты бала киіміне мән беріңіз.

## Отбасындағы сабақ

Әрине, отбасындағы ұйымдастырылатын білім беру жұмыстарының білім беру мекемелеріндегідей өткізілмейтіні түсінікті. Дегенмен, ата-ана күнделікті баласына оған өмірлік қажетті қарапайым білім, іскерліктер мен дағдыны қалыптастыруға талпынуы қажет. Отбасында ұйымдастырылатын білім беру жұмысының түрлеріне: тіл дамыту, сөздік қорын молайту, айнала қоршаған заттар және құбылыстармен таныстыру және т.б. жатады. Мысалы, тілін дамытып, сөздік қорын молайту мақсатымен бала жасына сәйкес шағын ертегі немесе әңгімені оқып беру, оны әңгімелеу, шағын тақпақ, өлең жаттау, суреттерді, кітап суреттерін пайдаланып әңгіме құрастыру т.б. Қоршаған ортамен таныстыруда, мысалы, ас бөлмесіндегі, ұйықтайтын бөлмедегі, дем алатын бөлмедегі жиһаздармен (түр- түсін, жасалуын, атқаратын қызметін, аталуын) таныстыруға болады. Серуен кезінде үй құстарын және жануарларын, ұсақ жәндіктерді бірігіп бақылауға және олардың ерекшеліктерін әңгімелеуге (қалай өмір сүреді, түр-түсі, дене құрылымы, қалай қозғалады және т.б.) болады.Жұмысыңыз нәтижелі болуы үшін педагогтардан, мектепке дейінгі мекеме қызметкерлерінен үнемі қажетті кеңес алып тұруды әсте ұмытпаңыз.

## Ұйқы

Ұйқы – бұл адам организмінің қажеттілігі. Оны толық қанағаттандыру адамға жақсы көңіл-күй және күш береді. Мектеп жасына дейінгі баланың ұйқысының дұрыс болуы, оның нақты денсаулығы мен дұрыс дамуының негізі болмақ. Бала күніне 11-12 сағат ұйықтайды. Ал күндізгі ұйқының ұзақтығы баланың жасына байланысты 2-2,5 сағатқа созылуы мүмкін. Бала төсегінің, жастығының, ұйықтағанда киетін киімінде өзіне шақ болғаны жөн. Баланың ұйықтап жатқандағы денесінің қалпы, оның ұйқысына әсер ететінін ұмытпаңыз. Ең бастысы, баланың ұйқысы дұрыс болуы үшін оны үнемі бір уақытта ұйқыға жатқызып үйрету керек.

Баланы тәрбиелеудің негізгі шарты – отбасында күн тәртібін дұрыс орындау. Ол үшін тәрбиеші ата-аналарды топтағы күн тәртібімен таныстырып, үйде және демалыс күндері баланың күн тәртібін дұрыс ұйымдастыруға кеңес береді. Балаға үйде, балабақшада бірдей талап қойылуы көзделеді.